عبد الحق اعظمی

شیخ ثانی عبد الحق اعظمی (ولادت: 1928ء - وفات: 30 دسمبر 2016ء) دار العلوم دیوبند کے سابق شیخ الحدیث تھے۔

ابتدائی زندگی اور تعلیم 
رجب المرجب دوشنبہ کے دن 1928ء کو جگدیش پور ضلع اعظم گڑھ میں پیدا ہوئے۔ عبد الحق اعظمی صاحب کی ابتدائی تعلیم گاؤں کے مکتب اور بیساں مکتب میں ہوئی۔ عربی درجات مدرسہ عربیہ بیت العلوم سرائے میر اعظم گڑھ میں پڑھے، پھر دار العلوم مئو میں داخل ہوکر ہفتم عربی تک تعلیم مکمل کی، 1948ء میں دار العلوم دیوبند کے دورۂ حدیث شریف میں داخل ہوکر حسین احمد مدنی، محمد ابراہیم بلیاوی اور اعزاز علی امروہوی وغیرہم سے خصوصی استفادہ کیا۔

وفات 
29 دسمبر 2016ء کو پیٹ میں انفکشن کی شکایت ہوئی اور دیوبند میں واقع ڈی کے جین ہاسپٹل میں داخل ہوئے، جہاں دوسرے روز یعنی 30 دسمبر 2016ء کو عشا سے ذرا قبل دل کا دورہ پڑنے سے انتقال ہوا۔ اس کے اگلے دن سنیچر 31 دسمبر 2016ء کو بعد نماز عصر نمازجنازہ ادا کی گئی اور قاسمی قبرستان میں مدفون ہوئے۔

حوالہ جات 

1928ء کی پیدائشیں
2016ء کی وفیات
دار العلوم دیوبند کا تدریسی عملہ
دیوبندی شخصیات
ضلع اعظم گڑھ کی شخصیات
علماء علوم اسلامیہ
مسلمان علما
ہندوستان کے مسلمان مذہبی رہنما
علمائے اہلسنت
ویکی ڈیٹا سے مطابقت رکھنے والی مختصر تفصیل